Iechyd Ataliol, Iechyd y Boblogaeth ac Arweinyddiaeth - Ysgoloriaethau Ffioedd Llawn y Deyrnas Unedig

|  |
| --- |
| **CYMHWYSTRA O RAN YMGEISIO AM YSGOLORIAETH GAN BRIFYSGOL BANGOR, TELERAU AC AMODAU Y BROSES DDYRANNU A FFURFLEN YMGEISIO** |

Academïau Dysgu Dwys, Polisi Dyrannu Ysgoloriaethau Ffioedd Llawn

**1. DIBEN YR YSGOLORIAETH**

Mae Llywodraeth Cymru yn dymuno cefnogi dysgwyr proffesiynol yn y GIG, Gofal Cymdeithasol a Thrydydd Sectorau yng Nghymru i ymgymryd ag addysg a datblygiad personol mewn meysydd polisi allweddol ac wedi sefydlu rhaglen Academi at y diben hwn. Mae cyllid grant gan Lywodraeth Cymru yn galluogi pob Academi i gynnig nifer o ysgoloriaethau hael i ymgeiswyr cymwys.

Mae ysgoloriaethau ffioedd llawn ar gael ym Mhrifysgol Bangor ar y rhaglenni Tystysgrif Ôl-radd/Diploma Ôl-radd/MSc Iechyd Ataliol, Iechyd y Boblogaeth ac Arweinyddiaeth a rhai modiwlau darpariaeth hyblyg unigol. Mae nifer gyfyngedig o leoedd wedi'u hariannu a chaiff y rhain eu dyrannu yn unol â'r meini prawf isod.

Os hoffech drafod eich cais am le wedi’i ariannu, e-bostiwch [alphacademy@bangor.ac.uk](mailto:alphacademy@bangor.ac.uk)

**2. Y BROSES YMGEISIO**

i. Mae myfyrwyr yn dilyn proses ymgeisio safonol Prifysgol Bangor.

ii. Gall myfyrwyr wneud cais am le wedi'i ariannu ochr yn ochr â'u cais am le ar y rhaglen ond dim ond ar ôl penderfynu eu bod yn gymwys i gael lle ar y rhaglen y caiff ceisiadau am y lleoedd a ariennir eu hystyried.

iii. Mae angen i fyfyrwyr lenwi'r ffurflen gais isod (Atodiad 1) gan gynnwys y datganiad o gefnogaeth gan eu cyflogwr.

iv. Panel Ysgoloriaethau ALPHAcademi fydd yn penderfynu ar ddyfarnu Ysgoloriaethau a rhoddir gwybod i ymgeiswyr. Gall y rhai aflwyddiannus yn y gwobrau ysgoloriaeth dderbyn eu lle fel dysgwyr hunangyllidol os ydynt yn dymuno gwneud hynny.

v. Ar gyfer rhaglenni/modiwlau sy'n dechrau ym mis Ionawr 2022, rhaid gwneud ceisiadau am Ysgoloriaethau erbyn dydd Gwener, 19 Tachwedd 2021 am 5pm. Bydd ymgeiswyr yn cael gwybod am benderfyniad y panel erbyn dydd Gwener, 03 Rhagfyr 2021.

Ar gyfer rhaglenni/modiwlau sy'n dechrau ym mis Medi 2022, rhaid gwneud ceisiadau am Ysgoloriaethau erbyn dydd Gwener, 05 Awst 2022 am 5pm. Hysbysir ymgeiswyr am benderfyniad y panel erbyn 26 Awst 2022.**ANDNDIT**

vi. Ni chaiff swm yr ysgoloriaeth ei dalu i’r myfyrwyr ond byddant yn derbyn hysbysiad wrth gofrestru bod eu ffioedd wedi'u talu.

**3. PROSES DYFARNU’R YSGOLORIAETH**

i. Dyfernir ysgoloriaethau gan Banel Ysgoloriaethau ALPHAcademi. Mae'r panel yn cynnwys Arweinydd yr Academi, Arweinydd y Rhaglen, y Cydlynydd Modiwlau ac aelod allanol o adran arall yn y Brifysgol.

ii. Dyfernir ysgoloriaethau ffioedd llawn ar sail tystiolaeth o’r budd mwyaf i'r ymgeisydd, ei gyflogwr a'r cleifion, defnyddwyr gwasanaeth neu'r gymuned y maent yn eu cefnogi ynghyd â chyfrannu at ganlyniadau Cymru Iachach1. Bydd y penderfyniad hwn yn seiliedig ar y dystiolaeth a gyflwynir yn y ffurflen gais gan yr ymgeisydd a'i gyflogwr. Os na ddyfernir pob ysgoloriaeth, caiff lleoedd wedi'u hariannu heb eu dyrannu eu dwyn ymlaen ar gyfer cyrsiau yn y dyfodol.

iii. Bydd y panel yn cytuno ym mhob cylch cyllido ar union ddyraniad yr ysgoloriaethau yn unol â swm y cyllid sydd ar gael ac unrhyw leoedd heb eu dyrannu a ddygwyd ymlaen o garfannau blaenorol. Dyrennir cyllid ar gyfer astudiaethau llawn a rhan-amser yn unol â'r galw ac ansawdd yr ymgeiswyr. Dyrennir ysgoloriaethau i adlewyrchu bwriad i gefnogi dysgwyr o bob grŵp targed (Gofal Iechyd, Gofal Cymdeithasol, y Sector Cyhoeddus a'r Sector Gwirfoddol).

iv. Caiff ceisiadau eu sgorio fel y nodir yn y ffurflen gais yn Atodiad 1 isod a'u graddio fesul sector. Dyrennir ysgoloriaethau yn unol â'r grwpiau targed uchod ac ansawdd y ceisiadau a dderbynnir.

v. Dylai ymgeiswyr nad ydynt yn fodlon ar benderfyniad Panel Ysgoloriaethau ALPHAcademi e-bostio:[alphacademy@bangor.ac.uk](mailto:alphacademy@bangor.ac.uk) yn y lle cyntaf.

vi. Cynhyrchir adroddiad ar ddyraniad y cyllid.

**4. CYMHWYSEDD**

i. Mae angen i ymgeiswyr fodloni'r gofynion mynediad i gael lle ar y rhaglen berthnasol.

ii. Rhaid i ymgeiswyr fod yn:

* gweithio ar hyn o bryd gyda / i’r sector gofal iechyd, gofal cymdeithasol, y sector cyhoeddus a'r sector gwirfoddol yng Nghymru, a
* sicrhau fod cadarnhad o gefnogaeth wedi'i lofnodi gan eu cyflogwr gan ddefnyddio'r profforma a ddarperir gan y Brifysgol a
* bod yn ddinesydd y Deyrnas Unedig neu â 'statws preswylydd sefydlog' (mae hynny'n golygu dim cyfyngiadau ar ba mor hir y gall ymgeiswyr aros yn y Deyrnas Unedig); a
* bod wedi byw yn y Deyrnas Unedig a'r Ynysoedd am y tair blynedd cyn diwrnod cyntaf blwyddyn academaidd gyntaf eich cwrs.

iii. Rhaid i ymgeiswyr fod yn gwneud cais am raglen ALPHAcademi neu fodiwl darpariaeth hyblyg sy'n dechrau yn Ionawr 2022 neu Fedi 2022.

iv. Mae Ysgoloriaethau Ffioedd ar gael i ymgeiswyr sy'n gwneud cais i raglenni astudio llawn amser a rhan amser.

v. Nid yw'r Ysgoloriaethau'n seiliedig ar brawf modd h.y. ni fyddant yn dibynnu ar incwm teulu ymgeisydd.

vi. Ni fydd myfyrwyr sydd eisoes â chyllid llawn neu rannol yn cael eu hystyried.

**5. TELERAU AC AMODAU:**

i. Mae ysgoloriaeth lawn yn talu am ffi’r modiwl/rhaglen yn llawn yn unol â'r cais gwreiddiol am y flwyddyn academaidd honno. Caiff ysgoloriaeth ffioedd ymgeiswyr rhan-amser eu dyfarnu ar sail pro-rata i dalu eu ffioedd dros gyfnod y rhaglen.

ii. Dylai ymgeiswyr wneud cais am eu hysgoloriaeth ffioedd ochr yn ochr â'u cais am le ar y rhaglen. Dylai ymgeiswyr anfon eu cais am ysgoloriaeth (gwelwch Atodiad 1 isod) at [alphacademy@bangor.ac.uk](mailto:alphacademy@bangor.ac.uk)

iii. Rhoddir yr Ysgoloriaeth at gostau’r Ffioedd Dysgu ac ni fydd yr ymgeiswyr yn derbyn yr ysgoloriaeth yn uniongyrchol.

iv. Ni ellir gohirio ysgoloriaethau; rhaid i ymgeiswyr dderbyn yr ysgoloriaeth erbyn y dyddiad a nodir yn y llythyr dyfarnu.

v. Caiff unrhyw ysgoloriaeth a gynigir i ymgeisydd ond a wrthodwyd cyn cofrestru ei chynnig i ymgeisydd wrth gefn. Hysbysir ymgeiswyr cyn gynted â phosibl, fodd bynnag, cynghorir ymgeiswyr ar y rhestr wrth gefn i ystyried dewisiadau cyllido amgen gan nad oes sicrwydd y bydd Ysgoloriaeth ar gael.

vi. Caiff deiliaid ysgoloriaethau eu hannog i gymryd rhan yng ngweithgareddau marchnata a recriwtio'r Brifysgol.

vii. Un o ofynion yr Ysgoloriaeth yw eich bod yn cwblhau eich astudiaethau.

Ar ôl dyfarnu Ysgoloriaeth, os bydd myfyriwr yn tynnu’n ôl o radd neu fodiwl Ôl-radd, caiff yr Ysgoloriaeth ei diddymu’n llwyr a gallai’r myfyriwr fod yn atebol\* am ad-dalu’n llawn faint bynnag o’r ysgoloriaeth a roddwyd eisoes at y ffioedd dysgu. \**Efallai na fydd myfyrwyr sy'n tynnu'n ôl am resymau personol da (er enghraifft, iechyd, mamolaeth) yn gorfod ad-dalu’r Ysgoloriaeth yn llawn.*

viii. Os penderfynwn ei bod yn angenrheidiol i ddeiliad Ysgoloriaeth atal ei astudiaethau, caiff yr Ysgoloriaeth ei haddasu pro-rata o ddechrau’r absenoldeb a chedwir cofnod o falans yr ysgoloriaeth ar gyfrif y Brifysgol a chaiff y gweddill ei ddwyn ymlaen i’r flwyddyn y bydd yn ailddechrau astudio.

**6. DIOGELU DATA**

i. Trwy wneud cais i fod yn fyfyriwr ysgoloriaeth Prifysgol Bangor, bydd yn ofynnol i Brifysgol Bangor gasglu, cadw, defnyddio ac fel arall prosesu gwybodaeth amdanoch chi at ddibenion sy'n gysylltiedig â'r broses ymgeisio ac am resymau y bernir eu bod yn angenrheidiol er mwyn cymryd camau cyn ymrwymo i gontract cytundebol â'r Brifysgol. Mae mwy o fanylion am y math o wybodaeth a fydd yn cael ei phrosesu i'w gweld yn yr Hysbysiad Preifatrwydd ar gyfer Darpar Fyfyrwyr a Myfyrwyr Presennol ar ein gwefan: <https://www.bangor.ac.uk/governance-and-compliance/dataprotection/documents/Student-Data-Protection-Statement-Approved-October-2020.pdf>

2 Mae cwblhau yn y cyd-destun hwn yn golygu presenoldeb drwy gydol y cwrs a chwblhau'r asesiadau gofynnol

**ATODIAD 1 FFURFLEN GAIS**

*Anfonwch eich ffurflen gais am ysgoloriaeth at* [*alphacademy@bangor.ac.uk*](mailto:alphacademy@bangor.ac.uk)

Rhan 1: Eich gwybodaeth bersonol fel y gallwn gysylltu'r cais hwn â'ch cais am le ar raglen

|  |  |
| --- | --- |
| Enw Llawn: |  |
| Cod Post: |  |
| Cyfeiriad e-bost: |  |
| Rhaglen/Modiwl yr ymgeisiwyd amdani/amdano: |  |
| Dyddiad y cyflwynwyd y Cais am y rhaglen: |  |

Rhan 2: Sut bydd y cwrs o fudd i chi, eich sefydliad a’r cleifion/defnyddwyr gwasanaeth rydych yn gweithio gyda nhw.

|  |
| --- |
| Dywedwch wrthym ni am y sector, y cyflogwr a'r lleoliad rydych chi'n gweithio ynddo a sut mae'ch swyddogaeth bresennol yn cyd-fynd â chanlyniadau'r modiwl / rhaglen hon (Uchafswm o 300 gair - dyrennir 5 pwynt) |
|  |

|  |
| --- |
| Sut bydd eich dysgu yn cyfrannu at gyflawni canlyniadau Cymru Iachach? [[1]](#endnote-2)(Uchafswm o 300 gair - dyrennir 5 pwynt) |
|  |

|  |
| --- |
| Pa effaith fydd y cwrs hwn yn ei gael ar eich sefydliad a'ch defnyddwyr gwasanaeth (Uchafswm o 300 gair - dyrennir 5 pwynt) |
|  |

**RHAN 3: STATWS CYFLOGAETH**

I'w gwblhau gan reolwr llinell neu uwch reolwr perthnasol yr ymgeisydd

|  |
| --- |
| Trafodwch sut y bydd eich sefydliad yn elwa o gyfranogiad y dysgwr ar y rhaglen a beth gredwch chi fydd yr effaith. (Uchafswm o 300 gair - dyrennir 5 pwynt) |
|  |

|  |
| --- |
| Cadarnhewch, y caiff yr ymgeisydd, os bydd yn llwyddiannus, ei gefnogi i gael digon o amser dynodedig i gwblhau'r rhaglen a'r prosiect ac ymgymryd â'r dysgu hunangyfeiriedig gofynnol. |
|  |
| Enw: |
| Teitl y Swydd: |
| Dyddiad: |
| Llofnodwyd gan: |
| Ar ran (enw'r sefydliad): |

1. https://llyw.cymru/sites/default/files/publications/2019-04/cymru-iachach-ein-cynllun-iechyd-a-gofal-cymdeithasol.pdf [↑](#endnote-ref-2)